
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra propunerii legislative pentru completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război



Biroul   permanent    al Camerei Deputaţilor a trimis, cu adresa nr. 37 din 19 aprilie 1999, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă pentru completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război.



În şedinţele din 27 şi 28 aprilie 1999, comisia a analizat propunerea legislativă şi a hotărât, cu unanimitate de voturi, să îi acorde aviz favorabil cu următoarele amendamente:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “1. La articolul 13, după alineatul (2) se introduce un nou alineat cu următorul cuprins:

    Veteranii de război cărora li s-au conferit medalia «Crucea Comemorativă a celui de-al doilea război mondial, 1941-1945», primesc o rentă lună echivalentă cu 50% din solda de grad a unui sublocotenent”.


    Domnii deputaţi Şerban Rădulescu-Zoner şi Wittstock Eberhard-Wolfgang au propus modificarea alineatului nou introdus după alin. (2) al art. 13, după cum urmează:

    “Veteranii de război  - alţii decât cei prevăzuţi la alineatele precedente – primesc o rentă lunară echivalentă cu 50% din solda de grad a unui sublocotenent”.

    Amendamentul a fost admis de membrii comisiei cu majoritate de voturi.
    Autorii au considerat că se impune eliminarea sintagmei “cărora li s-a conferit medalia «Crucea Comemorativă a celui de-al doilea război mondial, 1941-1945»”, întrucât ar intra în conflict cu prevederile proiectului Legii sistemului naţional de decoraţii al României, adoptată de Camera Deputaţilor în luna decembrie 1998, potrivit căreia acordarea unei medalii nu este urmată de o recompensă materială. De asemenea, au considerat corect cuantumul rentei acordat veteranilor de război, alţii decât cei de la alineatele precedente, echivalentă cu 50% din solda de grad a unui sublocotenent.

2.
    “2.  La articolul 15, litera a) se introduce un nou alineat cu următorul cuprins:

    Gratuitatea călătoriilor interne pe CFR se referă la toate categoriile de trenuri de persoane, la cererea titularilor drepturilor sau însoţitorilor”.
    Domnul deputat Wittstock Eberhard-Wolfgang a propus eliminarea punctului 2, prin care se introduce un nou alineat la litera a) a art. 15.

    Amendamentul a fost admis de membrii comisiei cu unanimitate de voturi.
    Autorul a avut în vedere că prevederea din alineatul ce se propune a fi introdus, a fost rezolvată prin reglementarea cuprinsă în Ordonanţa Guvernului 

nr. 25/25.III.1999. Asupra acestui punct a atras atenţia  şi Consiliul Legislativ în avizul său.

PREŞEDINTE,

Marţian Dan

